***Le Samouraï*** (francuski izgovor: [], sh. *Samuraj*, u Italiji prikazan pod naslovom ***Frank Costello faccia d'angelo*** (sh. *Frank Costello, lice anđela*) je francusko-italijanski kriminalistički film snimljen 1967. u režiji Jean-Pierrea Melvillea, poznat kao jedno od najuticajnijih ostvarenja žanra, odnosno gangsterskog filma u historiji svjetske kinematografije.

Naslovni protagonist, čiji lik tumači Alain Delon, je Jef Costelo, profesionalni ubica koji obavlja naručene likvidacije za račun pariškog podzemlja, koristeći kako vlastiti smisao za organizaciju i preciznost, tako i alibije koje mu pruža djevojka (čiji lik tumači tadašnja Delonova supruga Nathalie Delon). Radnja prikazuje kako ga prilikom ubistva vlasnika noćnog kluba slučajno zapazi pijanistica (čiji lik tumači Cathy Rosier), a zbog čega postaje predmetom zanimanja policije, ali i vlastitih klijenata koji ga nastoje ušutkati kao mogućeg svjedoka.

*Le Samouraï* se često tumačio kao Melvlleov homage klasičnim hollywoodskim gangsterskim filmovima, odnosno žanru film noira, a što se najčešće može vidjeti kroz kostime i noćne klubove gdje se odvija radnja, i koji daleko više sliče američkim velegradovima nego modernoj francuskoj prijestolnici. Melville je, sa druge strane, te motive osuvremenio kroz reference na Zapadu tada prilično popularnu orijentalnu filozofiju i kulturu (uključujući znameniti, inače, izmišljeni citat iz samurajskog Kodeksa bušido koji se pojavljuje na početku), ali i kroz prikaz protagonista koji, iako se nalazi sa druge strane zakona, posjeduje vlastiti kodeks ponašanja koji od njega traži materijalna, fizička i druga odricanja, uključujući i vlastiti život. Delonu, koji je tada uživao vrhunac popularnosti, uloga fizički atraktivnog, ali hladnokrvnog protagonista, je bila jedna od najboljih i najpoznatijih u karijeri.

*Le Samouraï* je danas poznat i po tome što je poslužio kao uzor brojnim kasnijim sineastima, koji su mu odavali eksplicitni i implicitni homage. Među njima se ističe Walter Hill sa filmom *Vozač* iz 1978. godine, odnosno John Woo sa znamenitim hongkonškim filmom *The Killer* iz 1989. godine. Lik Jefa Costela se također navodi i kao jedna od inspiracija za Agenta 47, protagonista serije video-igara *Hitman*.

Uloge
-----

* Alain Delon : Jef Costello
* François Périer : le commissaire
* Nathalie Delon : Jane Lagrange, la maîtresse de Costello
* Caty Rosier : Valérie, la pianiste
* Jacques Leroy : l'homme de la passerelle
* Michel Boisrond : Wiener
* Robert Favart : le barman
* Jean-Pierre Posier : Olivier Rey
* Catherine Jourdan : le réceptionniste
* Roger Fradet : le 1er inspecteur
* Carlo Nell : le 2e inspecteur
* Robert Rondo : le 3e inspecteur
* André Salgues : le garagiste
* André Thorent : un policier / l'homme au volant du taxi
* Jacques Deschamps : un policier
* Georges Casati : Damolini
* Jack Léonard : Garcia
* Pierre Vaudier : un policier
* Maurice Magalon : un policier
* Gaston Meunier : le gérant de l'hôtel
* Jean Gold : 1er client dans la boite de nuit
* Georges Billy : 2e client dans la boite de nuit
* Ari Aricardi : un joueur de poker
* Guy Bonnafoux : un joueur de poker
* Humberto Catalano : un inspecteur de police
* Carl Lechner : le sosie de Jef
* Maria Maneva : la jeune fille au chewing-gum

Izvori
------

1. ↑  „Le SAMOURAÏ (1967)". British Film Institute. Arhivirano iz originala na datum 2012-11-28. Pristupljeno October 26, 2012.

Vanjske veze
------------

* *Le Samouraï* na sajtu IMDb
* *Le Samouraï* na AllMovie-u ()
* *Le Samouraï* at Rotten Tomatoes
* Criterion Collection essay by David Thomson Arhivirano 2008-03-11 na Wayback Machine-u

| * p
* r
* u
Filmovi koje je režirao Jean-Pierre Melville |
| --- |
| 
* Le Silence de la mer
* Les Enfants terribles
* Bob le flambeur
* Two Men in Manhattan
* Léon Morin, prêtre
* Le Doulos
* Magnet of Doom
* Le deuxième souffle
* Le Samouraï
* Army of Shadows
* Le Cercle Rouge
* Un flic

 |